|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Poslovničke odluke o izmjenama** **Poslovnika Županijske skupštine Koprivničko-križevačke županije**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****4. siječnja 2020.** | **Završetak savjetovanja****2. veljače 2020.** |

RAZLOG DONOŠENJA

|  |
| --- |
| Reformom države uprave donesen je novi Zakon o sustavu državne uprave („Narodne novine“ broj 66/19.) te je u skladu s njim izmijenjeno niz zakona, među kojima je donesen i Zakon o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 98/19.) (dalje u tekstu: Izmjene Zakona). U prijelaznim i završnim odredbama Izmjena Zakona utvrđena je obveza županijama, gradovima i općinama na usklađenje statuta i drugih općih akata u roku od 60 dana od dana stupanja na snagu predmetnog Zakona.Poslovničkom odlukom o izmjenama Poslovnika Županijske skupštine Koprivničko-križevačke županije usklađuju se odredbe Poslovnika s gore opisanim zakonima.Člankom 1. predložene Poslovničke odluke izraz čelnik središnjeg tijela državne uprave zamjenjuje se izrazom čelnik tijela jer Zakon o sustavu državne uprave više ne utvrđuje dosadašnju podjelu na središnja i prvostupanjska tijela državne uprave, već poznaje samo tijela državne uprave. Člancima 2. i 3. predložene Poslovničke odluke definira se kako će nadzor zakonitosti općih akata Županijske skupštine obavljati nadležna tijela državne uprave u čijem je djelokrugu opći akt, a ne više uredi državne uprave u JPRS. U skladu s promjenama proizašlih iz Zakona, uredi državne uprave u županijama ukidaju se te više ne postoje kao tijela državne uprave. Člankom 4. Odluke ispravlja se gramatička greška u tekstu.Člankom 5. Odluke u skladu sa Zakonom o pravu na pristup informacijama, predlaže se brisanje opisnog pridjeva javnosti kao „zainteresirane“ javnosti. Člankom 6. Odluke izraz čelnik središnjeg tijela državne uprave zamjenjuje se izrazom čelnik tijela jer Zakon o sustavu državne uprave više ne utvrđuje dosadašnju podjelu na središnja i prvostupanjska tijela državne uprave, već poznaje samo tijela državne uprave.  |

Pozivamo predstavnike javnosti da najkasnije do 2. veljače 2020. godine dostave svoje komentare na Nacrt Poslovničke odluke o izmjenama Poslovnika Županijske skupštine Koprivničko-križevačke županijeputem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Poslovničke odluke o izmjenama Poslovnika Županijske skupštine Koprivničko-križevačke županije.

KLASA: 011-04/20-01/2

URBROJ: 2137/1-02/03-20-1

Koprivnica, 3. siječnja 2020.